AWC ซื้อถูก“ซิกมารีสอร์ทฯ”! ฝั่ง APEX หนีตายขายเอาเงินสด 500 ล้านบาท
AWC ควักเงิน 550 ลบ. ซื้อ “โรงแรมซิกมา รีสอร์ท จอมเทียน พัทยา” ฝั่ง APEX หนีตาย ลดภาระหนี้ มีเงินทุนหมุนเวียนให้บริษัทต่อไป
16 ก.พ. 2564

สืบเนื่องจากกรณี เมื่อวันที่ 15 ก.พ.64 ทาง บริษัท แอสเสท เวิรด์ คอร์ป จำกัด (มหาชน) หรือ AWC ลงนามสัญญาซื้อโครงการ “โรงแรมซิกม่า รีสอร์ท จอมเทียน พัทยา” จากบริษัท เอเพ็กซ์ ดีเวลลอปเม้นท์ จำกัด (มหาชน) หรือ APEX ในวงเงินทั้งสิ้นประมาณ 550 ล้านบาท
โดยการซื้อขายประกอบด้วยที่ดินพร้อมสิ่งปลูกสร้างโรงแรมซิกม่ารีสอร์ทจอมเทียน พัทยา ตามโฉนดที่ดินเลขที่ 4479, 222036 และ 222037 ตำบลหนองปรือ อำเภอบางละมุง จังหวัดชลบุรี เนื้อที่ดินรวม 10 ไร่ 1 งาน 66.8 ตารางวา พร้อมสิ่งปลูกสร้างอาคารโรงแรม 14 ชั้น และสิ่งปลูกสร้างอื่นๆ บนที่ดินทั้ง 3 โฉนดดังกล่าว (ทรัพย์สิน) ให้กับบริษัท พัทยา พัฒนา แอสเสท จำกัด และมูลนิธิแอสเสท เวิรด์เพื่อการกุศล ซึ่งอยู่ในเครือบริษัท แอสเสท เวิรด์ คอร์ป จำกัด (มหาชน) หรือ AWC
ประกอบด้วย 1.ที่ดินโฉนดเลขที่ 222037 เนื้อที่ดิน 5 ไร่ 1 งาน 56.5 ตารางวา พร้อมสิ่งปลูกสร้างโรงแรมสูง 14 ชั้น ขนาดพื้นที่ 24,993.65 ตารางเมตร ขนาดพื้นที่ 24,993.65 ตารางเมตร โอนกรรมสิทธิ์ให้แก่บริษัท พัทยา พัฒนา แอสเสท จำกัด
2.ที่ดินโฉนดเลขที่ 4479 เนื้อที่ดิน 1 ไร่ 1 งาน 56.3 ตารางวา โอนกรรมสิทธิ์ให้แก่บริษัท พัทยา พัฒนา แอสเสท จำกัด
3.ที่ดินโฉนดเลขที่ 222036 เนื้อที่ดิน 3 ไร่ 2 งาน 54 ตารางวา โอนกรรมสิทธิ์ให้แก่บริษัท พัทยา พัฒนา แอสเสท จำกัด และมูลนิธิ แอสเสท เวิร์ด์ เพื่อการกุศล เป็นผู้ถือกรรมสิทธิ์ร่วม ในสัดส่วนบริษัทพัทยาถือกรรมสิทธิ์ประมาณ 2 ไร่ 87.2 ตารางวา และมูลนิธิแอสเสท เวิรด์ ถือกรรมสิทธิ์ประมาณ 1 ไร่ 1 งาน 66.8 ตารางวา
นับว่าเป็นดีลได้ประโยชน์ทั้งสองฝ่าย อย่างฝ่าย AWC ได้ซื้อโรงแรงในราคาที่ถูกเพราะใช้วงเงินเพียง 550 ล้านบาท เมื่อเทียบกับสถานทีตั้งของโรงแรงอยู่ในพื้นที่หาดจอมเทียน พัทยา ถือว่าอยู่บนพื้นที่ทองคำ และเป็นแห่งสถานทีท่องเที่ยวนับว่าพื้นที่บริเวณนี้มีราคาสูงมาก ไม่ว่าจะเป็นที่ดิน หรือสิ่งปลูกสร้างก็ตาม
สำหรับการเข้าซื้อ “โรงแรมซิกมา รีสอร์ท จอมเทียน พัทยา” ของ AWC มองว่าเป็นโชคจากพิษโควิด-19 ช่วย เพราะถ้าไม่เกิดวิกฤตคงไม่ได้ราคา 550 บาท อย่างแน่นอน และถือเป็นโอกาสสำหรับ AWC ได้ทำตามนโยบายในการขยายธุรกิจ หลังจากได้เงินจากการระดมทุนราว 48,000 ล้านบาท
ขณะที่ฟากฝั่ง บริษัท เอเพ็กซ์ ดีเวลลอปเม้นท์ จำกัด (มหาชน) หรือ APEX ซึ่งเป็นผู้ขาย “โรงแรมซิกมา รีสอร์ท จอมเทียน พัทยา” ให้แก่ AWC อาจไม่ค่อยแฟร์กับบริษัทมากนักซึ่งขายในราคาถูกเมื่อเทียบกับสิ่งปลูกสร้างอยู่บนพื้นที่ทองคำ แต่หากไม่ขายออกไปก็ต้องรับมือกับวิกฤตหนัก เพราะไม่รู้ว่าจะต้องแบกภาระหนี้ไปอีกยาวนานขนาดไหน และไม่รู้ว่าการท่องเที่ยวฟื้นตัวได้เร็วขนาดไหน
ประเมินว่าจึงทำให้ทาง APEX ต้องขาย “โรงแรมซิกมา รีสอร์ท จอมเทียน พัทยา” ออกไปเพื่อเป็นการลดภาระหนี้ และมีเงินทุนหมุนเวียนให้กับบริษัทต่อไป
หลังจากบริษัทมีเงินสดและรายการเทียบเท่าเงินสดงวด 9 เดือนแรกปี 2563 สิ้นสุดวันที่ 30 กันยายน 2563 เหลือเพียง 8.69 ล้านบาท จาก ณ สิ้น 31 ธันวาคม 2562 อยู่ที่ 35.56 ล้านบาท ถือว่าสภาพคล่องทางการเงินระยะสั้นอาจไม่สู่ดีเท่าที่ควร
อีกทั้งผลประกอบของ APEX ขาดทุนสุทธิอย่างต่อเนื่อง ในปี 2560 ขาดทุนสุทธิ 113.22 ล้านบาท ถัดมาในปี 2561 ขาดทุนสุทธิ 302.95 ล้านบาท ส่วนในปี 2562 ขาดทุนสุทธิ 421.20 ล้านบาท และในงวด 9 เดือนแรกปี 2563 ขาดทุนสุทธิ 206.10 ล้านบาท
อย่างไรก็ตามทั้งปี 2563 จะยังคงขาดทุนสุทธิหนัก เนื่องจากเจอวิกฤตพิษโควิด-19 หนักไม่สามารถรับนักท่องเที่ยวชาวต่างชาติได้เพราะทางรัฐบาลมีการล็อกดาวน์ มิหนำซ้ำนักท่องเที่ยวในประเทศก็ซบเซา
สำหรับทาง APEX ขาย “โรงแรมซิกมา รีสอร์ท จอมเทียน พัทยา” มองเป็นการหาโอกาสหนีเอาตัวรอด “เสียน้อยดีกว่าเสียมาก” แม้ว่าจะได้เงิน 550 ล้านบาท แต่เป็นการลดภาระหนี้ และมีเงินทุนหมุนเวียนให้กับบริษัทอยู่รอดต่อไปอีกระยะหนึ่ง!! 
ดังนั้นประเมินเบื้องต้น AWC เข้าซื้อ “โรงแรมซิกมา รีสอร์ท จอมเทียน พัทยา” ถือว่าได้ราคาถูก ขณะที่ APEX ได้บุ๊กเงิน 550 ล้านบาท ไปเป็นเงินทุนหมุนเวียน อีกทั้งช่วยลดภาระหนี้ที่ทางบริษัทไม่ต้องแบกรับอีกต่อไป